**SMINK- ÉS ARCFESTŐVERSENY**

Kozmetikusoknak, kozmetikus tanulóknak, sminkeseknek, szépségtanácsadóknak

|  |  |
| --- | --- |
|  | **I. SMINK KATEGÓRIA: IKONIKUS SMINKEK****FESTÉS IDEJE: 1,5 ÓRA** |
| **IDŐPONT-HELYSZÍN**A Verseny időpontja: **2022.04.09.**A Verseny helyszíne: **Lurdy Ház** | A filmcsillagok és popdívák stílusa ihletet ad mindig az új trendeknek is. Ebben a kategóriában olyan sminkeket várunk, amelyek alapötlete egy általad választott ikonikus smink. De itt nem másolást szeretnénk, hanem olyan műveket, amelyekben fellelhetők a kiindulási jegyek is, viszont annak egy tovább gondolt, egyedi megalkotását várjuk el. Amennyiben ez nem valósul meg, a munka minőségétől függetlenül pontlevonás jár.* Az arcon kívül más területet is sminkelhetsz, de azokat a zsűri értékelés szempontjából figyelmen kívül hagyja.
* **Engedélyezett extra kiegészítő**: strassz használata
* **Nem engedélyezett:** SFX (pl. szilikon lenyomatok, protézisek, pótrészek, speciális effektek), szemüveg használata
 |
| **JELENTKEZÉS -NEVEZÉS**:1. **Jelentkezés /minél előbb jelentkezz, mert korlátozottak a férőhelyeink!!!** (legkésőbb 2022.04.01 23:59-ig) töltsd le honlapunkról a jelentkezési lapot (piszsze.hu) és küldd el a **piszsze@gmail.com** email címre.
2. E-mailben **visszaigazoljuk** a jelentkezésed.
3. **Nevezési díj befizetése** / mely minden versenyszámban egységesen: **5000 Ft**
4. **Regisztráció** a verseny napján a helyszínen
5. **Versenymunka** elkészítése
6. **Eredményhirdetés - fotózás**
 | **Profi kategória:*** ha 3 évnél régebben sminkesként dolgozol
* ha megmérettetted már magad korábban sminkversenye(ke)n és ott dobogós vagy különdíjas helyezést értél el, akkor profinak számítasz.
 | **Amatőr kategória:*** ha még nem versenyeztél,
* ha versenyeztél, de még nem sikerült dobogós helyre jutnod
* ha nem dolgozol legalább 3 éve sminkesként.
 | **ÉRTÉKELÉSNÉL FIGYELEMBE VETT SZEMPONTOK:**Színválasztás, színkomplexitás 1-10 pSzemek kidolgozottsága, technika 1-10 pArckontúrozás, száj 1-10 pÖsszhatás 1-10 p |
| **II. ARCFESTÉS KATEGÓRIA: A TERMÉSZET CSODÁI****FESTÉS IDEJE: 2,5 ÓRA** |
| A festésnek tükröznie kell a „természet csodái” témát, amennyiben ez nem a témának megfelelő, a munka minőségétől függetlenül pontlevonás jár. Fontos, hogy a téma az egész megjelenéssel, ruházattal, kiegészítőkkel összhangban legyen. * A pontozás során a zsűri a teljes arc, nyak, dekoltázs megfestését várja el. Minden ezen túlmenő részletet figyelmen kívül hagyja. A festés a klasszikus testfestés irányelvei szerint történjen.
* **Engedélyezett:** SFX (pl. szilikon lenyomatok, protézisek, pótrészek, speciális effektek), szemüveg használata
* **Nem engedélyezett:** strassz használata, viszont használhatók kövek, növényi részek, esetleg papír díszek
 |
| **Profi kategória*** ha megmérettetted már magad korábban sminkversenye(ke)n és ott dobogós vagy különdíjas helyezést értél el, akkor profinak számítasz.
 | **Amatőr kategória*** ha még nem versenyeztél,
* ha versenyeztél, de még nem sikerült dobogós helyre jutnod
 | **ÉRTÉKELÉSNÉL FIGYELEMBE VETT SZEMPONTOK:**Minőség, technika és kidolgozottság 1-10 A téma értelmezése, eredetiség, ötlet 1-10 A mű kompozíciója, összhatása 1-10  |
| **ÁLTALÁNOS SZABÁLYOK MINDEN KATEGÓRIÁBAN** |
| * A **nevezés előtt e-mailben jelentkezni kell** legkésőbb 2022.04.01 23:59-ig.
* Minimum korhatár: **betöltött 18. életév**.
* **Aszisztens/segítő nem engedélyezett**.
* A versenyző nem lehet önmaga modellje, és a modell sem asszisztálhat a versenyzőnek.
* **Csak bőrbarát és speciálisan sminkre/arcfestésre/testfestésre alkalmas termékek használata engedélyezett**. Ügyeljünk a modell biztonságára!
* Bármilyen márka használata engedélyezett, amely megfelel az előző pont elvárásainak. Ha a versenyző olyan termékeket használ, ami nem felel meg a bőrbarát koncepciónak, pontlevonásban részesül.
* Sablonok és koncepciórajzok használata engedélyezett.
* A zsűri kategóriától függően öt professzionális szakemberből és művészből áll.
 | * Minden jelentkező **versenyszámonként csak egy modellel** indulhat.
* A modellen nem lehet tetoválás és épített műszempilla.
* **A zsűri a verseny ideje alatt a művészek közt mozog**, hogy jól megfigyeljék a munka menetét, és kérdés esetén segítsék az alkotók munkáját. Emellett a zsűritagok felhívják a figyelmet a fennmaradó időre, és ellenőrzik a befejezési időpontok betartását.
* **A modell frizurájának és körmeinek elkészítése engedélyezett a verseny előtt.**
* **Nem engedélyezett egyik kategóriában sem:**
	+ alapozó, smink, kiegészítők felvitele a kezdés előtt.
	+ airbrush
* **Engedélyezett kiegészítők minden kategóriában**:
	+ Arcon: műszempilla, kontaktlencse, csillám, toll, gyöngy,
	+ Fejen: paróka, póthaj
	+ Fejen és a vállakon: dekorációs kiegészítők
 |
| **JELENTKEZÉS**Amennyiben szeretnél részt venni a versenyen, 2022.04.01 23:59-ig **küldd el a jelentkezésedet a piszsze@gmail.com** email címre. | **DÍJAZÁS**A II. kategória első helyezettje a következő évben - 2023-ban - megrendezésre kerülő World Bodypainting Festival-ra jogosító nevezési lehetőséget és felkészítő konzultációt kap a Kreatív Sminkműhely jóvoltából. (A P.I.SZ.SZ.E. a nevezésen túli költségeket (utazás, szállás, étkezés) nem állja.) Az első 5 helyezett oklevélben részesül és az első 3 helyezett serleget kap.Valamint további különleges díjak és értékes nyeremények várnak az indulókra. | **ZSŰRITAGJAINK:**Rácz Dóri Vadócz EdinaKristóf IlusCsom BarbaraCsontos Anna |